|  |  |
| --- | --- |
|  | **КЛИНИЧКИ ЦЕНТАР ВОЈВОДИНЕ**Аутономна покрајина Војводина, Република СрбијаХајдук Вељкова 1, 21000 Нови Сад, т: +381 21 484 3 484 е-адреса: uprava@kcv.rs[www.kcv.rs](http://www.kcv.rs) |

Број: 115-19-О/3-3

Дана: 07.06.2019. године

**ПРЕДМЕТ: ДОДАТНО ПОЈАШЊЕЊЕ КОНКУРСНЕ ДОКУМЕНТАЦИЈЕ**

**БРОЈ 115-19-О -** **Набавка лабораторијског намештаја са радним површинама адекватним за рад са специфичним форензичким узорцима за Центар за судску медицину, токсикологију и молекуларну генетику**

**ПИТАЊЕ ПОТЕНЦИЈАЛНИХ ПОНУЂАЧА:**

„На страни 18 захтев конкурсне документације:

Квалитет дигестора:

* Систем за вентилацију мора да обезбеди при раду, након инсталације дигестора у лабораторији корисника, да количина ваздуха избачена из дигестора буде – мин 650m3/h; да је брзина струјања ваздуха у равни отвора радног простора дигестора –мин.0,25m/s; да постоји струјање ваздуха према отвору дигестора.
* Доказ: Извештај издат од акредитоване лабораторије, о испитивању најмање једног дигестора истих димензија,у референтном периоду, обављеног након инсталације дигестора у лабораторији наручиоца, из ког се могу утврдити измерене количине ваздуха и брзина струјања ваздуха код инсталираног дигестора, као и да ли постоји струјање ваздуха према отвору дигестора.

Достављање извештаја о испитивању референтног дигестора, у фази након инсталације у лабораторији референтног корисника, издат од стране лабораторије акредитоване за испитивања према ЕН 14175-3 И ЕН 14175-4, по предметним тачкама;под референтним дигестором подразумева се дигестор инсталиран у лабораторији корисника, димензија 1200x850x2250 mm; са вентилатором капацитета 700m 3 /h.

Питање : Да ли ће се сматрати прихватљивим извештај за дигестор карактеристика сличних захтеваним, а чије су димензије 1200\*900\*2250, а вентилатор капацитета 1000m3/h?”

**ОДГОВОР НАРУЧИОЦА:**

**Наручилац је у конкурсној документацији захтевао од свих понуђача да уз понуду доставе извештај који доказује да је дигестор инсталиран у некој од лабораторија на територији Републике Србије, прегледан од стране акредитоване лабораторије и усаглашен са карактеристикама дигестора захтеваног конкурсном документацијом.**

**Сматраће се прихватљивим извештај за дигестор димензија 1200x900x2250mm, са вентилатором капацитета 1000 m3/h, уколико понуђач путем тог извештаја докаже да је код референтног дигестора обезбедио испуњеност захтева техничке спецификације у делу:**

**...да количина ваздуха избачена из дигестора буде – мин 650m3/h; да је брзина струјања ваздуха у равни отвора радног простора дигестора – мин 0,25m/s; да постоји струјање ваздуха према отвору дигестора.**

С поштовањем,

*Комисија за јавну набавку 115-19-О*